স্টাফ রিপোর্টার ॥ হবিগঞ্জ শহরের নতুন স্টেডিয়াম এলাকা থেকে ৩ গাঁজাসেবীকে আটক করেছে মাদকদ্রব্য নিয়ন্ত্রণ অধিদপ্তর। আটককৃতরা হচ্ছে বানিয়াচং উপজেলার কুর্শা খাগাউড়া গ্রামের কামাল মিয়ার পুত্র লিটন মিয়া (২২), হবিগঞ্জ সদর উপজেলার আষেঢ়া ফান্দ্রাইল গ্রামের মৃত আব্দুর রহমানের পুত্র ইব্রাহিম খলিল (২০) ও শহরের শ্মশানঘাট এলাকার শাহজাহান মিয়ার পুত্র রাসেল মিয়া (২০)। গত বুধবার দিবাগত রাতে মাদকদ্রব্য নিয়ন্ত্রণ অধিদপ্তরের সহকারি পরিদর্শক শাহ আলমের নেতৃত্বে একদল সিপাহী ওই এলাকায় অভিযান চালিয়ে তাদের আটক করেন। এ সময় তাদের কাছ থেকে ৫০ গ্রাম করে দেড়’শ গ্রাম গাঁজা উদ্ধার করা হয়।